Diari Oficial de la Generalitat Valenciana


Sumari del DOGV 5519, del 24-05-2007 (2007/6631)

RESOLUCIÓ de 22 de maig de 2007, de la directora general de Relacions amb les Corts i Secretariat del Govern de la Presidència de la Generalitat, per la qual es disposa la publicació del protocol d'intencions que subscriuen la Conselleria de Cultura, Educació i Esport de la Generalitat i l'Ajuntament de Vila-real per a la construcció d'una nova biblioteca en este municipi.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5519

Data del DOGV
:   24-05-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/6631


Data del document
:   22-05-2007

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Cultura, Educació i Esport
    * Vila-real
    * administració local
    * biblioteca pública
    * cooperació administrativa

RESOLUCIÓ de 22 de maig de 2007, de la directora general de Relacions amb les Corts i Secretariat del Govern de la Presidència de la Generalitat, per la qual es disposa la publicació del protocol d'intencions que subscriuen la Conselleria de Cultura, Educació i Esport de la Generalitat i l'Ajuntament de Vila-real per a la construcció d'una nova biblioteca en este municipi. [2007/6631]  
Subscrit, després de la tramitació prèvia reglamentària, entre la conselleria de Cultura, Educació i Esport de la Generalitat i l'Ajuntament de Vila-real, el 18 de maig de 2007, un protocol d'intencions per a la construcció d'una nova biblioteca en este municipi, i en compliment del que establix l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Comunitat Valenciana l'esmentat protocol, que ha quedat inscrit en el Registre de Convenis amb el número 0429/2007, i que figura com a annex d'esta resolució.  
València, 22 de maig de 2007. La directora general de Relacions amb les Corts i Secretariat del Govern: Angélica Such Ronda.  
Protocol d'intencions que subscriuen la conselleria de Cultura, Educació i Esport de la Generalitat i l'Ajuntament de Vila-real per a la construcció d'una nova biblioteca en este municipi.  
Vila-real, 18 de maig de 2007  
Reunits  
Per una part, Alejandro Font de Mora Turón, conseller de Cultura, Educació i Esport de la Generalitat, facultat per l'acord adoptat pel Consell el 4 de maig de 2007, i per l'altra part Juan José Rubert Nebot, alcalde president de l'Ajuntament de Vila-real, en nom i representació d'esta corporació local, facultat per l'acord de la Junta de Govern Local de 23 d'abril de 2007.  
Reconeixent-se les dos parts capacitat legal suficient per a l'atorgament d'este document, a este efecte  
Manifesten  
Primer. Un dels objectius de la política cultural de la Generalitat és la millora i l'extensió dels servicis i infraestructures culturals als municipis de la Comunitat Valenciana. Per això promou la construcció de centres culturals, amb la col·laboració dels ajuntaments de la Comunitat Valenciana i de les entitats culturals, a fi de consolidar i estendre estes infraestructures, amb la qual cosa s'afavorix la descentralització de l'oferta i dels servicis culturals al nostre territori.  
Segon. Per la seua banda, l'Ajuntament de Vila-real projecta construir un nou centre cultural destinat a biblioteca municipal, d'acord amb les necessitats i característiques d'esta ciutat.  
Tercer. En els pressupostos de la Generalitat per al 2007 figura una línia de subvenció nominativa, la T6618, a favor de l'Ajuntament de Vila-real, dotada amb 25.000 € per a este exercici, denominada "conveni infraestructures culturals Vila-real", la finalitat de la qual és la preparació del projecte i la construcció d'infraestructures culturals al municipi de Vila-real.  
Per tot això, atesa la coincidència d'objectius entre la Generalitat i l'Ajuntament de Vila-real, les dos institucions formalitzen el següent   
Acord  
Primer  
1. La conselleria de Cultura, Educació i Esport i l'Ajuntament de Vila-real inicien amb este protocol la seua col·laboració institucional per a la construcció de la nova biblioteca municipal d'esta ciutat.  
2. L'Ajuntament preveu que esta construcció es realitzarà en una parcel·la de la seua propietat situada a l'illa 224, segons el pla municipal d'ordenació urbana, per a la qual cosa s'haurà de dur a terme una modificació puntual del pla.   
Segon  
1. A l'Ajuntament de Vila-real li corresponen els drets i obligacions inherents a la seua condició de promotor de la inversió, titular de l'immoble i responsable de la gestió dels servicis culturals que s'hi prestaran.  
2. La conselleria de Cultura, Educació i Esport ha de col·laborar amb l'Ajuntament en l'elaboració del projecte de construcció esmentat, i ha de prestar l'assessorament especialitzat que siga necessari.  
Tercer  
En les condicions establides pel conveni bilateral que s'indica més avant, esta inversió haurà de ser finançada per la Generalitat i l'Ajuntament de Vila-real i, si és el cas, per altres entitats públiques o privades.  
Quart   
La conselleria de Cultura, Educació i Esport i l'Ajuntament de Vila-real han de finançar la seua aportació a càrrec dels seus pressupostos anuals, en la forma i terminis que establisca el conveni de col·laboració signat a l'efecte.  
Cinqué  
1. Abans del 31 de desembre de 2007, la conselleria de Cultura, Educació i Esport i l'Ajuntament de Vila-real hauran de subscriure, sempre que ho haja autoritzat el Consell de la Generalitat i el Ple d'esta corporació local, un conveni de col·laboració que regularà els drets i les obligacions de les dos institucions amb relació a l'execució i el finançament d'esta inversió.  
2. L'eficàcia del present protocol queda supeditada a la subscripció del conveni mencionat en els apartats anteriors, a l'existència de crèdit adequat i suficient en els seus respectius pressupostos anuals i a la realització dels tràmits legals i reglamentaris corresponents a cada institució amb relació a les obligacions econòmiques previstes.  
Sisé  
La vigència d'este protocol s'estén des del dia de la firma fins al dia en què se subscriga el conveni indicat en els punts anteriors.  
Així, subscriuen tot el que s'ha dit, i, com a prova de conformitat, firmen el present protocol, en dos exemplars i en el lloc i la data indicats.  
El conseller de Cultura, Educació i Esport: Alejandro Font de Mora Turón.  
L'alcalde president de l'Ajuntament de Vila-real: Juan José Rubert Nebot.